Þróttur og KF léku í dag í 1. deild karla í knattspyrnu á Valbjarnarvelli . Fyrir leikinn voru Þróttarar tveimur stigum fyrir ofan KF og því lykil leikur fyrir bæði liðin í fallbaráttunni . KF byrjaði leikinn vel og pressuðu töluvert fyrstu 15 mínúturnar og fengu þrjú ákjósanleg færi til að skora en markvörður Þróttar varði vel í tvígang og eitt skotið fór yfir markið . Þróttur fékk líka sín færi en fyrsta markið kom á 37. mínútu en þá var brotið á Sveinbirni Jónassyni innan vítateigs . Sveinbjörn skoraði sjálfur úr vítinu en markmaður KF var þó í réttu horni en náði ekki að verja . Tveimur mínútum eftir vítið komast Þróttarar í upphlaup upp vinstri kantinn og brýtur Vladan á leikmanni Þróttar og var alltof seinn í tæklinguna og fær rautt spjald . KF menn brjálast við þetta og sjö leikmenn KF umkringja dómarann og mótmæla og Milos fer fremstur í flokki og lendir í handalögmálum við nokkra Þróttara og fær rautt spjald líka . Hlynur Hauksson fær sitt annað gulaspjald fyrir sinn þátt í þessu og því KF orðnir 9 leikmenn á móti 10 Þrótturum . Á 40. mínútu er Róberti Haraldssyni framkvæmdastjóra KF gefið rautt spjald og sendur upp í stúku af bekknum . Staðan var 1 - 0 í hálfleik fyrir heimamenn og var seinni hálfleikur rólegri en sá fyrri en KF náði þó að minnka muninn á 87. mínútu eftir skot Þórðar Birgis sem fór í stöngina og svo í markmann Þróttar og rétt yfir línuna . Heppnis mark og skráð sjálfsmark . Þróttarar héldu út og eru fimm stigum fyrir ofan KF en bæði lið eiga tvo leiki eftir . Lokatölur 2 - 1 fyrir heimamenn . Til að bjarga KF frá falli þá þurfa þeir að vinna sína tvo leiki og Þróttur tapa sínum leikjum . Viðtal við Lárus Orra þjálfara KF má sjá hér .